Neuvoston 10 päivänä kesäkuuta 1996 vahvistama YHTEINEN KANTA (EY) N:o 33/96 Euroopan parlamentin ja neuvoston direktiivin 96/.../EY antamiseksi henkilönsuojaimia koskevan jäsenvaltioiden lainsäädännön lähentämisestä annetun direktiivin 89/686/ETY muuttamisesta



Virallinen lehti nro C 220 , 29/07/1996 s. 0011



Neuvoston 10 päivänä kesäkuuta 1996 vahvistama YHTEINEN KANTA (EY) N:o 33/96 Euroopan parlamentin ja neuvoston direktiivin 96/. . ./EY antamiseksi henkilönsuojaimia koskevan jäsenvaltioiden lainsäädännön lähentämisestä annetun direktiivin 89/686/ETY muuttamisesta (96/C 220/02) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että direktiivissä 89/686/ETY (4) säädetään, että kaikki henkilönsuojaimet on varustettava "CE"-merkinnällä; merkintään on liitettävä tieto, joka ilmaisee, minä vuonna merkintä on kiinnitetty, vuosilukua koskeva tieto ei ole tarpeellinen henkilönsuojaimen käyttäjän turvallisuuden kannalta; kyseinen merkintä voisi aiheuttaa sekaannuksen vanhenemispäivän kanssa, joka on oltava tietyissä vanhenevissa henkilönsuojaimissa, vuosilukua koskevan merkinnän kiinnittäminen on henkilönsuojainten valmistajien vastuulla; tästä vastuusta aiheutuvat kustannukset eivät suinkaan ole merkityksettömiä, ja toissijaisuusperiaatteen huomioon ottaen tämä valmistajia koskeva yksinkertaistaminen voidaan saada aikaan vain direktiivillä, jolla muutetaan direktiivi 89/686/ETY, OVAT ANTANEET TÄMÄN DIREKTIIVIN: 1 artikla Poistetaan direktiivin 89/686/ETY liitteessä IV oleva seuraava teksti: "Lisätietoja - `CE`-merkinnän kiinnittämisvuoden kaksi viimeistä numeroa; tämä tieto ei ole tarpeen 8 artiklan 3 kohdassa tarkoitettujen henkilönsuojaimien osalta." 2 artikla 1. Jäsenvaltioiden on 1 päivään tammikuuta 1997 mennessä annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset. Niiden on ilmoitettava tästä komissiolle viipymättä. Niiden on sovellettava näitä säännöksiä 1 päivästä tammikuuta 1997 alkaen. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 23, 27.1.1996, s. 6 (2) EYVL N:o C 97, 1.4.1996, s. 8 (3) Euroopan parlamentin lausunto annettu 22 päivänä toukokuuta 1996 (sitä ei vielä ole julkaistu virallisessa lehdessä), neuvoston yhteinen kanta vahvistettu . . .(sitä ei vielä ole julkaistu virallisessa lehdessä), ja Euroopan parlamentin päätös tehty . . . (sitä ei vielä ole julkaistu virallisessa lehdessä). (4) EYVL N:o L 399, 30.12.1989, s. 18, direktiivi sellaisena kuin se on muutettuna direktiiveillä 93/68/ETY (EYVL N:o L 220, 30.8.1993, s. 1) ja 93/95/ETY (EYVL N:o L 276, 9.11.1993, s. 11). EHDOTUS NEUVOSTON PERUSTELUIKSI I. JOHDANTO 1. Komissio antoi 3 päivänä tammikuuta 1996 päivätyllä kirjeellä ehdotuksen Euroopan yhteisön perustamissopimuksen 100 a artiklaan perustuvaksi direktiiviksi, jolla muutetaan henkilönsuojaimia koskevan jäsenvaltioiden lainsäädännön lähentämisestä annettua direktiiviä 89/686/ETY. 2. Euroopan parlamentti antoi 22 päivänä toukokuuta 1996 lausuntonsa, jossa se hyväksyy komission ehdotuksen. Talous- ja sosiaalikomitea antoi lausuntonsa 31 päivänä tammikuuta 1996. 3. Neuvosto vahvisti 10 päivänä kesäkuuta 1996 yhteisen kantansa perustamissopimuksen 189 b artiklan mukaisesti. II. TAVOITE 4. Komission ehdotuksen tavoitteena on muuttaa henkilönsuojaimia koskevan jäsenvaltioiden lainsäädännön lähentämisestä 21 päivänä joulukuuta 1989 annettua neuvoston direktiiviä 89/686/ETY, jota on muutettu direktiiveillä 93/68/ETY ja 93/95/ETY. Tämän ehdotuksen tavoitteena on yksinkertaistaa henkilönsuojaimien valmistajille asetettuja hallinnollisia vaatimuksia ja erityisesti poistaa velvoite "CE"-merkinnän kiinnittämisvuoden ilmoittamisesta jokaisessa henkilönsuojaimessa. III. YHTEISEN KANNAN ERITTELY 5. Neuvosto hyväksyi komission ehdotuksen muuttaen vain 2 artiklassa mainittua päivämäärää. Neuvosto piti parempana määrätä jäsenvaltioille lakien, asetusten ja hallinnollisten määräysten antamisesta ja julkaisemisesta tietty päivämäärä, 1 päivä tammikuuta 1997, alun perin säädetyn kolmen kuukauden määräajan sijasta.